ઓસ્કર એટલું સમજી ગયો હતો કે આ છોકરી જરૂર કોઈ દુષ્કર કામ માટે જ આવી હશે. રેજિના થોડી આગળ ઝૂકી. તેના પિતાએ આર્યન દસ્તાવેજો મેળવવા માટે ૫૦૦૦૦ ઝ્લોટીની રકમ ખરચી નાખી હતી એ વાત એક ક્ષણ માટે તેને પોતાને જ થોડી વિચિત્ર લાગી રહી હતી! અને અત્યારે એક ક્ષણ પણ વિચાર કર્યા વિના, હાથમાં શરાબની પ્યાલી લઈને ઊભેલા, અડધું વક્રોક્તિમાં અને અડધું ચિંતાભર્યા અવાજે વાત કરી રહેલા આ સ્યૂટન બધી જ વાત કહી દેવા પોતે તત્પર બની ગઈ હતી! અને છતાંયે, ખુબ જ નિશ્ચિંત બનીને રેજિના ઓસ્કર સાથે આ વાત કરી શકી!